
Parlamentul  României

Camera  Deputaţilor
Comisia pentru Sănătate şi Familie                     Nr. 4c-8/ 168  / 3 aprilie  2017 
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra proiectului de Lege pentru completarea art.230 alin.(2) din Legea nr.95/2006 privind reforma în domeniul sănătăţii trimis Comisiei pentru sănătate şi familie spre dezbatere,  în fond, cu adresa nr. Plx. 458/2016  din 17 octombrie 2016.
În raport cu obiectul şi conţinutul reglementării, proiectul de lege face parte din categoria legilor ordinare.
PREŞEDINTE,
Conf. Dr. Florin Buicu
                          


                      Costică Canacheu

Parlamentul  României

Camera  Deputaţilor
Comisia pentru Sănătate şi Familie                      Nr. 4c-8/ 168 / 3 aprilie 2017
R A P O R T  

asupra  proiectului de Lege pentru completarea art.230 alin.(2) din                Legea nr.95/2006 privind reforma în domeniul sănătăţii
În temeiul dispoziţiilor art.95 din Regulamentul Camerei Deputaţilor, republicat, Comisia pentru sănătate şi familie a fost sesizată spre dezbatere în fond,  cu  proiectului de Lege pentru completarea art.230 alin.(2) din  Legea nr.95/2006 privind reforma în domeniul sănătăţii, trimis cu adresa nr. Plx. 458/2016 din 17 octombrie 2016.
Senatul, în calitate de primă Cameră sesizată, a adoptat proiectul de lege, în şedinţa din 11 octombrie 2016.

Potrivit dispoziţiilor art. 75 din Constituţia României, republicată, şi ale art.92 din Regulamentul Camerei Deputaţilor, republicat,  Camera Deputaţilor este Cameră decizională. 

     La întocmirea prezentului raport Comisia a avut în vedere :
· avizul favorabil cu observații al Consiliului Legislativ (nr.519 din 26.05.2016);
· avizul favorabil al Comisiei juridice, de disciplină şi imunităţi (nr. Plx 458/2016 din 25.10.2016);
· avizul favorabil al Comisiei pentru buget, finanțe și bănci (Nr.4c-2/691 din 2.11.2016);

· avizul favorabil al Comisiei pentru drepturile omului, culte și problemele minorităților naționale (4c-5/831/26 oct. 2016);
· punctul de vedere negativ al Guvernului ( nr. 1595 din 26.08.2016);
· punctul de vedere negativ al Ministerului Sănătății (nr. ACP 4340 din 18.07.2016).
Proiectul de lege are ca obiect de reglementare completarea art.230 alin.(2) din Legea nr.95/2006 privind reforma în domeniul sănătăţii, prin introducerea literei e1) care prevede dreptul pacienților de a beneficia de rambursarea ulterioară în termen de 60 de zile de cheltuielile efectuate pentru investigațiile din cadrul pachetului de servicii medicale de bază pentru specialitățile paraclinice la care ar fi fost îndreptățiți fără contribuție personală. 
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat iniţiativa legislativă, în şedinţa din 28 martie 2017. La lucrările comisiei au fost prezenţi  18 deputaţi din totalul de 19 membri.
   La dezbaterile comisiei a participat, în conformitate cu prevederile art. 55 din Regulamentul Camerei  Deputaţilor, domnul Dan Dumitrescu secretar de stat la Ministerul Sănătăţii.
În urma dezbaterilor, Comisia pentru sănătate şi familie a  hotărât, cu majoritate de voturi (16 voturi pentru adoptare, 2 abțineri), să propună plenului Camerei Deputaților respingerea proiectului de Lege pentru completarea art.230 alin.(2) din Legea nr.95/2006 privind reforma în domeniul sănătăţii (PLx. 458/2016) din următoarele considerente  :
· nu există prevederi referitoare la sursa de finanțare, condițiile  și instituția care rambursează cheltuielile;
· nu este posibilă rambursarea din Fondul național unic de asigurări sociale de sănătate deoarece furnizarea de servicii și plata acestora este reglementată de contractele încheiate între casele de asigurări de sănătate și furnizorii de servicii medicale.
În raport cu obiectul şi conţinutul său, proiectul de lege face parte din categoria legilor ordinare . 
              PREŞEDINTE,                                           SECRETAR,

        Conf. Dr. Florin Buicu               

 Dr. Vass Levente
Gheorghe Marinescu – şef birou
Întocmit, 
Florin Danciu – consilier  parlamentar

